Diari Oficial de la Generalitat Valenciana


Sumari del DOGV 9095, del 28-05-2021 (2021/5019)

ACORD de 30 d'abril de 2021, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de María Alacreu Rodrigo i José Tamarit Cervera.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9095

Data del DOGV
:   28-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5019


Data del document
:   30-04-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 30 d'abril de 2021, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de María Alacreu Rodrigo i José Tamarit Cervera. [2021/5019]  
Núm. d'expedient: EIP 469/2015.  
Causants: María Alacreu Rodrigo i José Tamarit Cervera. DNI: \*\*\*396\* i \*\*\*137\*\*, respectivament.  
Lloc i data de la defunció: València, 21 de febrer de 2002 i València, 20 d'octubre de 2012, respectivament.  
Últim domicili: València.  
  
Antecedents de fet  
La Conselleria d'Hisenda i Model Econòmic ha tingut coneixement mitjançant escrit de denúncia de familiars en cinqué grau, del qual dona trasllat la Delegació d'Economia i Hisenda de la Comunitat Valenciana a València, de la defunció de María Alacreu Rodrigo i José Tamarit Cervera, el 21 de febrer de 2002 i el 20 d'octubre de 2012, amb DNI: \*\*\*396\* i \*\*\*137\*\*, respectivament.  
Examinada la documentació aportada pels denunciants, resulta l'existència de testament de la dona a favor del marit i d'aquest a favor d'aquella. María Alacreu Rodrigo mor abans pel que no arriba a adquirir drets hereditaris respecte dels béns del marit. A la defunció d'aquest últim no hi ha familiars amb millor dret a heretar.  
  
Acreditat l'empadronament de tots dos causants a l'Ajuntament de València, escau iniciar el procediment administratiu dirigit a efectuar la declaració de la Generalitat com a hereua abintestada.  
  
  
Fonaments de dret  
En compliment del que es disposa en l'article 956 del Codi Civil, en l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, en l'article 43 de la Llei 14/2003, de 10 d'abril, de patrimoni de la Generalitat, la disposició transitòria única del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre, de patrimoni de les Administracions públiques, és procedent incoar l'expedient per a la declaració d'herència intestada a favor de la Generalitat.  
  
Així, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat com hereua abintestada de María Alacreu Rodrigo i José Tamarit Cervera, d'acord amb el que es disposa en l'article 43.3 de la Llei 14/2003, de 10 d'abril, de patrimoni de la Generalitat, el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i en els articles 20 i següents de la Llei 33/2003, de 3 de novembre de patrimoni de les Administracions públiques.  
  
Segon  
Realitzar els actes i les comprovacions que resulten necessàries per a determinar la procedència dels drets successoris de l'Administració de la Generalitat i incloure en l'expedient totes les dades que es puga obtindre sobre el causant i els seus béns i drets.  
A aquest efecte, si aquesta documentació no haguera sigut remesa per l'òrgan judicial o persona titular de la notaria, se sol·licitarà de les autoritats i personal funcionari públic, registres i la resta d'arxius públics la informació sobre el causant i els béns i drets de la seua titularitat que s'estime necessària per a la millor instrucció de l'expedient.  
  
  
Tercer  
Publicar aquest Acord en el Diari Oficial de la Generalitat, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili del causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns del causant, o l'eventual existència de persones amb dret a heretar. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 30 d'abril de 2021.- La directora general del Sector Públic i Patrimoni: Isabel Castelló García.